Աստվածաշունչը նման իրողությունների հիշատակումներ ունի: Անդրադառնանք դրանցից հետևյալներին: Աբրահամը, թողնելով իր հանգիստ կեցությունը, Աստծո կարգադրությունն ստանալով դուրս եկավ իր բնակավայրից և մեծ խոստումներ ժառանգեց, մեծ ունեցվածքի տեր դարձավ: Հովսեփը, հակառակ հարազատների հետ խաղաղ ապրելու իր ցակությանը, մատնվեց եղբայրների կողմից, տարվեց Եգիպտոս, ապա բանտարկվեց, բայց այդ դժվարությունները հաղթահարելով մեծ հաջողությունների ու դիրքի հասավ: Առաքյալները Քրիստոսի խաչելությունն ու մահը հուսահատությամբ ընդունեցին, բայց այդ զոհագործությունը մարդկության համար փրկություն եղավ, և Տիրոջ հարության քաջալերությամբ ու շնորհներով զորացած՝ նրանք քրիստոնյա դարձրին աշխարհը: